Ladonija

**Ladonija** (; ) ir mikronācija, kas pasludināja savu neatkarību 1996. gada 2. jūnijā. Atrodas Zviedrijas dienvidos, dabas rezervāta *[[Kullaberg]]* teritorijā. Neviena no valstīm nav Ladoniju oficiāli atzinusi. Turklāt Ladonijas dibinātājs mākslinieks Lāšs Vilks tiesājās ar Zviedrijas varas iestādēm, jo skulptūras dabas rezervātā tika izvietotas bez atļaujas.

## Iedzīvotāji
Pastāvīgu iedzīvotāju Ladonijā nav. Galveno pilsētu—torņu *[[Nimis]]* un *[[Arx]]* apmeklējumi ir par maksu. Virtuālajā valstī ir četras pilsoņu sociālās grupas: augstdzimušie, vienkāršie pilsoņi, goda pilsoņi un svētie.

## Valdība
Ladonijai ir sava valdība, kuru veido Ministru kabinets. Ministru skaits nemitīgi pieaug. Pati valsts ir sadalīta sešās grāfistēs, kuras pārvalda Grāfistu padome. Valsts dibinātājs Lāšs Vilks bija Valsts sekretārs.

## Ģeogrāfija
Valsts teritorija ir apmēram vienu kvadrātkilometru liela, tās forma atgādina trīsstūri. Lielākā daļa tūristu ierodas no dienvidiem, šķērsojot robežkontroli. No ziemeļu puses Ladonija robežojas ar Kategatu, kas savieno Ziemeļjūru ar Baltijas jūru. Pie pilsētas—torņa *Nimis* ved autoceļš Nr.1. cauri aizai *Stup*. *Nimis* rādiuss ir apmēram 200 metri, augstākais punkts ir 15 virs jūras līmeņa. Šajā koka konstrukcijā ir iespējams ieiet iekšā un pastaigāties.

Pirms *Nimis*, tuvāk jūrai ir izvietots *Vēju tornis* — *[[Votan]]* (*Wotan*). Zem augstā *Vēju torņa* ir jābūt Ladonijas Nacionālajai bibliotēkai. Autoceļš Nr.2. ved uz akmeņainu līdzenumu *Drommen* un tālāk uz austrumu robežu, uz parku un robežpunktu *Rolf*. Šajās vietās traģiski gāja bojā zviedru filozofs Ralfs Gottfriss.

## Hronoloģija
thumb|left|''Nimis''.
1980. gada 31. jūlijā Lāšs Vilks sāka būvēt skulptūru dabas rezervātā *Kullaberg*, Zviedrijas Skones lēnes ziemeļrietumos. Dažas dienas vēlāk skulptūra tika nosaukta par *Nimis*.1982. gadā *Nimis* tika „atklāts”, tas tika darīts zināms varas iestādēm. Tādā veidā sākās virkne neparedzētu notikumu, kas galu galā noveda līdz tiesas procesiem, kas turpinās arī mūsdienās.

1983. gada apgabaltiesa pasludināja Lāšu Vilku par noziedznieku. 1984. gadā Džozefs Beviss nopirka no Lāša Vilka skulptūru *Nimis* par 1500 ASV dolāriem. Apelācijas tiesa attaisnoja Vilku. 1985. gadā vandaļi aizdedzināja *Nimis* un nodega 2/3 no skulptūras. 1986. gadā apelācijas tiesā Lāšs Vilks tika apsūdzēts "apzinātā piekļūšanas ierobežošanā", tika piespriests sods četrdesmitkārtīgā minimālā apjomā, ko sastāda 25 zviedru kronas. Žans Klods un Kristo pēc Džozefa Bevisa nāves nopirka *Nimis*.

thumb|300px|right|''Arx''
1991. gadā Vilks sāka veidot jaunu dzelzsbetona skulptūru — "akmens grāmata" *Arks* (*Arx*). Drīz vien tas kļuva zināms policijai. *Arks* tika pabeigta 1998. gadā. 1992. gadā policija apskatīja *Arx*. 1994. gadā Helsingborgas apgabaltiesa piesprieda Lāšam Vilkam sodu 10 000 zviedru kronas par nelikumīgu skulptūras *Arx* izgatavošanu. 1995. gada apelācijas tiesa un Augstākā tiesa *Arx lietas* izskatīšanu pāradresēja atpakaļ apgabaltiesai.

1996. gada 2. jūnijā Ladonija tika pasludināta par neatkarīgu valsti. Pamats — Zviedrijas valsts iestādes nepārvalda šo teritoriju pilnā apmērā. Tādēļ nevar notikt tiesvedība, jo teritorija atrodas ārpus Zviedrijas jurisdikcijas. 1997. gada vispārējās vēlēšanās tika ievēlēta Viņas Augstība Ladonijas Karaliene Ivonne I Jarl un Ladonijas prezidents brazīlietis Fernandos Rodrigess. Turklāt Ladonija iegādājās koloniju *[[Telemark]]* Norvēģijā. Tā tika atklāta svinīgā ceremonijā 17. maijā (Norvēģijas valsts svētki). Uzbūvēta vēstniecība Falkenbergā (*Falkenberg*). Šeit notika arī pirmā oficiālā valsts pieņemšana.

1998. gadā Skones lēņa administrācija jau otro reizi ierosināja tiesvedību un pieprasīja, lai skulptūras *Nimis* un *Arx* tiktu demontētas. Savukārt kaimiņpilsētas Hoganes (*Höganäs*) *Tūrisma asociācija* protestēja pret Skones lēņa lēmumu novākt skulptūras, jo šīs skulptūras bija kļuvušas pazīstamas un veicināja tūristu pieplūdumu provincē. Savukārt lēņa administrācija nolēma, ka skulptūras ir nekavējoties jādemontē. Apgabaltiesa šo lēmumu atcēla. Turklāt Dānijas kultūras ministre Elizabete Gērnere-Nilsena (*Elsebeth Gerner-Nielsen*) sava apmeklējuma laikā „*uz robežas*” samaksāja iebraukšanas maksu, savā veidā atzīstot Ladoniju kā ārpus Zviedrijas jurisdikcijas esošu.

1999. gadā tika izveidota akmens konstrukcija *Omfalos*, kas izgatavota no dzelzsbetona un ir 1,6m augsta. Uz jautājumu: „*Kas ir Omfalos?*” Vilks atbildēja, ka tas ir *Gyllenstiernska Krapperup Foundation* fonda īpašums. Turklāt Vilks apgalvoja, ka nav šīs konstrukcijas autors un vienkārši šādi ir nosaucis akmeņu krāvumu. Aprīlī izpildvara ieteica to nojaukt. Vilks pārsūdzēja šo lēmumu Apgabaltiesā. Augustā Vilks tika izsaukts uz pratināšanu policijā. Policijas izmeklēšana uz laiku tika apturēta, jo nebija atrasti nekādi pierādījumi. 27. augustā Apgabaltiesas pārstāvji apmeklēja Ladoniju. Vilka advokāts Magnuss Holms brīdināja, ka viņš var "savu dzīvi beigt cietumā". Fonds pieprasīja 100 000 kronu, lai apmaksātu visus juridiskos izdevumus un pieprasīja arī kompensāciju par visām detaļām, kas tika demontētas. Lāšs Vilks tika attaisnots visos apsūdzības punktos, izņemot par *Omfalos* skulptūru, par ko tika turpināta tiesvedība. Apgabaltiesas tiesnesis norādīja, ka tieši Vilks ir *Omfalos* izgatavotājs. Fonda protests pret Apgabaltiesas lēmumu deva laiku, lai vērstos Augstākajā tiesā.

2000. gada augustā Apelācijas tiesa apmeklēja Ladoniju. Apelācijas tiesa savu lēmumu pauda septembrī, atstājot spēkā Apgabaltiesas lēmumu: Lāšs Vilks nav *Nimis* un *Arx* īpašnieks, tādēļ lēmums par piespiedu nojaukšanu nav vēršams pret Vilku. Rīkojums nojaukt *Omfalos* ātri vien tika izpildīts. Skones lēņa administrācija izslēdza Ladonijas apgabalu no rezervāta teritorijas. Sekojoši skulptūras ir ārpus likuma jurisdikcijas, kas apstiprina to, ka Zviedrijas likumi Ladonijai nav saistoši. Fonds oktobrī vērsās Augstākajā tiesā.

## Pilsoņi
* 2007. gada 20. decembrī Ladonijā bija 13 607 pilsoņi. Apmēram 5000 no tiem bija zviedri, pārējās lielākās grupas ir parādītas tabulā:

* 2008. gadā Ladonijā bija pāri par 14 000 iedzīvotāju.

600px|thumb|center|Nimis no līča puses

## Atsauces

## Ārējās saites
* Ladonijas oficiālā mājaslapa
* Ladonia New Herald